ให้รางวัลสุนัขของคุณเมื่อทำตัวดี ฝึกการปลดทุกข์บนกระดาษให้สุนัขที่เลี้ยงในอพาร์ทเม้นท์
สุนัขจะเรียนรู้ได้ดีที่สุด ผ่านการส่งเสริมในเชิงบวก และมันจะหาวิธีที่ดีที่สุดในการได้รางวัลนั้นมาอีก ทุกครั้งที่สุนัขของคุณ สามารถออกไปปลดทุกข์ข้างนอกในจุดปลดทุกข์ได้สำเร็จ ให้รางวัลมันด้วยขนม ของเล่น เอ่ยชมมากๆ และลูบหัวมัน  การให้รางวัลสุนัขของคุณ ต้องทำอย่างสม่ำเสมอ ทำทุกครั้งที่มันสามารถอกไปปลดทุกข์ในบริเวณที่กำหนดไว้ คุณอาจจะให้รางวัลสุนัขของคุณ ในความประพฤติอื่นๆ ด้วยก็ได้ เช่น เวลาสุนัขของคุณนั่งหรืออยู่นิ่งตามที่สั่ง พฤติกรรมดีๆ ทุกอย่างควรได้รับรางวัล เวลาที่คุณจะให้รางวัลสุนัขของคุณ ในการที่มันไปปลดทุกข์นอกบ้านได้สำเร็จ ก็ควรให้หลังจากที่สุนัขของคุณปลดทุกข์เสร็จก่อนเท่านั้น อย่าให้ช้าหรือเร็วเกินไป ไม่งั้นมันจะไม่รู้ว่าได้รางวัลเพราะออกมาปลดทุกข์ข้างนอกได้สำเร็จ บางคนสามารถการฝึกนิสัยสุนัขในบ้านได้สำเร็จด้วยกระดิ่ง มากกว่าใช้รางวัลใดๆ เวลาที่สุนัขของคุณไปปลดทุกข์ในจุดที่กำหนดไว้ คุณก็แค่สั่นกระดิ่งหรือระฆังอันน่าฟัง เป็นเสมือนการให้รางวัลมัน จากนั้น สุนัขของคุณก็จะเริ่มอยากได้ยินเสียงกระดิ่งหรือระฆัง ซึ่งใช้เพื่อการนี้โดยเฉพาะ  ข้อเสียของวิธีนี้ คือ เมื่อผ่านไปสักพัก คุณอาจจะไม่อยากใช้กระดิ่งหรือระฆัง ทุกครั้งที่สุนัขของคุณจะปลดทุกข์แล้ว การเลิกใช้อุปกรณ์ดังกล่าวในช่วงแรกๆ อาจทำให้สุนัขของคุณรู้สึกสับสนได้ เมื่อใดที่คุณต้องการพามันออกไปนอกบ้านเพื่อปลดทุกข์ หรือพูดเกี่ยวกับมัน พยายามใช้น้ำเสียงสบายและน่าฟัง อย่าขึ้นเสียงหรือใช้น้ำเสียงแบบขู่เข็ญ เพราะเมื่อนั้นสุนัขของคุณจะเชื่อมโยงการตอบสนองทางกายของมันกับความกลัวและการลงโทษ หากสุนัขของคุณเผลอปลดทุกข์ในบ้าน คุณอาจจะแค่ไม่ชมมัน แต่อย่าตะโกนหรือทำให้มันรู้สึกละอาย หากมีการใช้คำสั่ง เช่น “ข้างนอก” “ปลดทุกข์” หรือ “เด็กดี” อย่างต่อเนื่อง การเกิดขึ้นซ้ำๆ ของคำเหล่านี้ บวกกับการกระทำและสิ่งแวดล้อม ก็จะช่วยกำหนดให้สุนัขของคุณไปปลดทุกข์บริเวณที่คุณต้องการได้ สุนัขมักไม่จดจำเมื่อถูกลงโทษ แถมยังจะกลัว และแทนที่จะทำดีเพื่อเอาใจเจ้านาย สุนัขของคุณจะเรียนรู้ที่จะกลัวคุณ ดังนั้น อย่าตะคอก ทุบตี หรือทำอะไรก็ตามที่ทำให้สุนัขของคุณกลัว  อย่าลูบหน้าสุนัขของคุณ เวลาที่มันทำผิด อย่างที่ใครๆ เขาเคยเชื่อกันมา วิธีนี้มันไม่ได้ช่วยให้มันเลิกปลดทุกข์ในบ้านหรอก สุนัขของคุณจะไม่เข้าใจด้วยว่าคุณทำเพื่ออะไร และอาจจะกลัวคุณอีกด้วย หากคุณอาศัยตามตึกสูงๆ คุณอาจไม่สามารถพามันออกไปนอกบ้านได้ตลอดเวลา ทุกครั้งที่สุนัขของคุณอยากปลดทุกข์ คุณควรเลือกสักมุมหนึ่งในอพารทเม้นท์หรือคอนโด ที่ไม่เกะกะบริเวณส่วนกลางหรือห้องนั่งเล่น แต่ต้องให้สุนัขของคุณเข้าถึงได้ง่ายด้วย บริเวณมุมห้องซักผ้าหรือห้องครัว ก็เป็นทางเลือกที่ดี พยายามเลือกบริเวณที่พื้นเป็นไม้หรือแผ่นยาง แทนที่จะเป็นพื้นพรม หนังสือพิมพ์เป็นวัสดุที่ประหยัดต้นทุน ในการทำเป็นเสื่อรองมูลสำหรับสุนัขของคุณ และเสื่อผ้าฝึกการขับถ่ายของสุนัขแบบช่วยดูดซับ ก็หาซื้อได้ตามร้านอุปกรณ์สัตว์เลี้ยงทั่วไป พยายามเลือกให้เหมาะกับที่พักของคุณก็พอ    คุณยังอาจจะใช้ถาดรองมูลก็ได้ หากคุณจะพามันออกไปนอกบ้านปลดทุกข์ข้างนอกด้วย คุณก็ควรจะเอาดินมาโรยในถาดดังกล่าว เพื่อให้มันเข้าใจได้ว่า จะปลดทุกข์ในบ้านหรือนอกบ้านก็ไม่เป็นไร จงตระหนักว่า สุนัขของคุณอาจจะพอใจในการปลดทุกข์บนหนังสือพิมพ์เท่านั้น หากคุณปูแต่กระดาษหนังสือพิมพ์อย่างเดียว จงพาสุนัขของคุณไปบริเวณเสื่อหรือถาดรองมูล เหมือนกับเวลาที่คุณจะฝึกให้มันปลดทุกข์นอกบ้านนั่นเอง โดยพามันไปตามเวลาที่กำหนดไว้บ่อยๆ ระหว่างวัน และเวลาที่มันทำท่าทางอยากปลดทุกข์ กลิ่นปัสสาวะของสุนัขของคุณ จะทำให้มันเห็นเสื่อดังกล่าวเป็นจุดปลดทุกข์ คุณควรจะกำจัดมูลของมันหลังจากมันปลดทุกข์ทันที แต่จงทิ้งเศษกระดาษหนังสือพิมพ์หรือเศษผ้าผืนเดิมที่มีคราบปัสสาวะ เอาไว้บนกระดาษหรือผ้าผืนใหม่บ้าง เพื่อให้สุนัขของคุณรู้ว่าต้องไปปลดทุกข์ตรงไหน ทุกครั้งที่สุนัขของคุณไปปลดทุกข์ที่เสื่อได้สำเร็จ ควรให้รางวัล กล่าวชม และเล่นกับมัน ในที่สุดมันก็จะเชื่อมโยงการไปปลดทุกข์ที่เสื่อดังกล่าวกับความรู้สึกเชิงบวก และมันก็จะเริ่มไปได้เองโดยไม่ต้องให้คุณพาไป ในเวลาไม่นาน
ให้รางวัลและเอ่ยชมสุนัขของคุณ ทุกครั้งที่มันปลดทุกข์ข้างนอกสำเร็จ. ให้รางวัลอย่างถูกเวลา. ลองใช้กระดิ่งหรือระฆัง ในการช่วยการฝึกนิสัยสุนัขในบ้าน. ใช้น้ำเสียงเป็นมิตรและอ่อนโยน. อย่าลงโทษสุนัขของคุณเวลามันทำผิด. เลือกบริเวณที่แยกออกไปและสุนัขของคุณเข้าถึงได้ง่าย. ปูรองพื้นบริเวณดังกล่าว ด้วยหนังสือพิมพ์หรือเสื่อฝึกการขับถ่ายของสุนัข. พาสุนัขของคุณไปฝึกถ่ายในบริเวณดังกล่าวเป็นประจำ. เปลี่ยนเสื่อบ่อยๆ แต่ปล่อยให้มีคราบปัสสาวะของสุนัขของคุณเล็กน้อย. ให้รางวัลสุนัขของคุณ เวลาที่มันไปปลดทุกข์ถูกจุด.
https://www.wikihow.com/House-Train-Your-Dog https://www.wikihow.com/House-Train-Your-Dog
Rewarding the Dog for Good Behavior Paper Training a Dog in an Apartment